CELEX: 32015R2064
Language: lt
Date: 2015-11-17 00:00:00
Title: 2015 m. lapkričio 17 d. Komisijos įgyvendinimo reglamentas (ES) 2015/2064, kuriuo dėl soliarinio stiklo, kurį ketinama perdirbti laikantis muitinės prižiūrimo perdirbimo procedūros, iš dalies keičiamas Komisijos reglamentas (EEB) Nr. 2454/93, išdėstantis Tarybos reglamento (EEB) Nr. 2913/92, nustatančio Bendrijos muitinės kodeksą, įgyvendinimo nuostatas (Tekstas svarbus EEE)

18.11.2015   
            
            
               LT
            
            
               Europos Sąjungos oficialusis leidinys
            
            
               L 301/12
            
         KOMISIJOS ĮGYVENDINIMO REGLAMENTAS (ES) 2015/2064
   2015 m. lapkričio 17 d.
   kuriuo dėl soliarinio stiklo, kurį ketinama perdirbti laikantis muitinės prižiūrimo perdirbimo procedūros, iš dalies keičiamas Komisijos reglamentas (EEB) Nr. 2454/93, išdėstantis Tarybos reglamento (EEB) Nr. 2913/92, nustatančio Bendrijos muitinės kodeksą, įgyvendinimo nuostatas
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1992 m. spalio 12 d. Tarybos reglamentą (EEB) Nr. 2913/92, nustatantį Bendrijos muitinės kodeksą (1), ypač į jo 247 straipsnį,
   kadangi:
   
               (1)
            
            
               Komisijos reglamente (EEB) Nr. 2454/93 (2) numatyta galimybė kai kurias prekes perdirbti laikantis muitinės prižiūrimo perdirbimo procedūros ir netikrinant Reglamento (EEB) Nr. 2913/92 133 straipsnio e punkte nurodytų ekonominių sąlygų. Laikoma, kad tokioms prekėms taikomos ekonominės sąlygos yra įvykdytos pagal Reglamento (EEB) Nr. 2454/93 552 straipsnį. Tokioms prekėms taikoma Reglamento (EEB) Nr. 2454/93 76 priedo A dalis;
            
         
               (2)
            
            
               Reglamento (EEB) Nr. 2454/93 76 priedo A dalies lentelės įrašas Nr. 11 apima tam tikrus komponentus, dalis, mazgus arba medžiagas, kuriuos galima perdirbti į informacinių technologijų gaminius;
            
         
               (3)
            
            
               laikantis muitinės prižiūrimo perdirbimo procedūros, soliarinį stiklą galima perdirbti į saulės baterijų plokštes. Tokį perdirbimą apima Reglamento (EEB) Nr. 2454/93 76 priedo A dalies lentelės įrašas Nr. 11;
            
         
               (4)
            
            
               Kinijos Liaudies Respublikos kilmės soliariniam stiklui, kurį ketinama perdirbti laikantis muitinės prižiūrimo perdirbimo procedūros, būtų pritaikytas galutinis antidempingo muitas pagal Komisijos įgyvendinimo reglamentą (ES) Nr. 470/2014 (3) arba galutinis kompensacinis muitas pagal Komisijos įgyvendinimo reglamentą (ES) Nr. 471/2014 (4), jei toks stiklas būtų deklaruojamas išleidimui į laisvą apyvartą įforminti;
            
         
               (5)
            
            
               Kinijos Liaudies Respublikos kilmės soliarinio stiklo perdirbimas laikantis muitinės prižiūrimo perdirbimo procedūros gali neigiamai paveikti esminius Sąjungos soliarinio stiklo gamintojų interesus. Todėl perdirbimas laikantis muitinės prižiūrimo perdirbimo procedūros turėtų būti įmanomas tik kai Muitinės kodekso komitetas išnagrinės ekonomines sąlygas pagal Reglamento (EEB) Nr. 2454/93 552 straipsnio 2 dalį ir padarys išvadą, kad tos sąlygos įvykdytos;
            
         
               (6)
            
            
               todėl Reglamentas (EEB) Nr. 2454/93 turėtų būti atitinkamai iš dalies pakeistas;
            
         
               (7)
            
            
               šiame reglamente nustatytos priemonės atitinka Muitinės kodekso komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EEB) Nr. 2454/93 76 priedo A dalies lentelės 1 skilties įrašo Nr. 11 tekstas pakeičiamas taip:
   
      „Bet kuris elektroninis komponentų, mazgų tipas (įskaitant ir jų dalis) arba medžiaga (elektroninė arba neelektroninė), kuri yra gyvybiškai svarbi perdirbto produkto elektroniniam veikimui, išskyrus soliarinį stiklą – jam būtų taikomas laikinasis ar galutinis antidempingo muitas arba laikinasis ar galutinis kompensacinis muitas, jei toks stiklas būtų deklaruojamas išleidimui į laisvą apyvartą įforminti.“
   
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. lapkričio 17 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 302, 1992 10 19, p. 1.
   
      (2)  1993 m. liepos 2 d. Komisijos reglamentas (EEB) Nr. 2454/93, išdėstantis Tarybos reglamento (EEB) Nr. 2913/92, nustatančio Bendrijos muitinės kodeksą, įgyvendinimo nuostatas (OL L 253, 1993 10 11, p. 1).
   
      (3)  2014 m. gegužės 13 d. Komisijos įgyvendinimo reglamentas (ES) Nr. 470/2014, kuriuo importuojamam Kinijos Liaudies Respublikos kilmės soliariniam stiklui nustatomas galutinis antidempingo muitas ir jam nustatyto laikinojo muito galutinis surinkimas (OL L 142, 2014 5 14, p. 1).
   
      (4)  2014 m. gegužės 13 d. Komisijos įgyvendinimo reglamentas (ES) Nr. 471/2014, kuriuo importuojamam Kinijos Liaudies Respublikos kilmės soliariniam stiklui nustatomi galutiniai kompensaciniai muitai (OL L 142, 2014 5 14, p. 23).